
Nr. 119, datë 15.6.2026

PËR DELEGIMIN E KOMPETENCËS DREJTORIT TË PËRGJITHSHËM TË POLICISË SË SHTETIT DHE DREJTORIT TË PËRGJITHSHËM TË GARDËS SË REPUBLIKËS SË SHQIPËRISË, PËR NËNSHKRIMIN E MARRËVESHJES SË BASHKËPUNIMIT ME KORPORATËN E INVESTIMEVE SHQIPTARE, NË KUADËR TË PROJEKTIT TË INVESTIMIT “PËR ZHVILLIMIN DHE MENAXHIMIN E PRONËS SHTETËRORE, NËNPROJEKTI ‘QENDRA E SHËRBIMEVE PUBLIKE PALASË’”

Në mbështetje të nenit 102, pika 4 të Kushtetutës së Republikës së Shqipërisë; të neneve 28 dhe 29, të ligjit nr. 44/2015, “Kodi i Procedurave Administrative të Republikës së Shqipërisë”, si dhe të vendimit nr. 321, datë 6.5.2026, “Për transferimin te Korporata e Investimeve Shqiptare të pronave shtetërore, në përgjegjësi administrimi të disa institucioneve shtetërore, për realizimin e projekteve të investimit ‘Qendra e Shërbimeve Publike Palasë’ , ‘Copëzat’”,

URDHËROJ:

1. Delegimin e kompetencës së titullarit të Partnerit Publik, Ministria e Punëve të Brendshme, drejtorit të përgjithshëm të Policisë së Shtetit, z. Skënder Hita, dhe drejtorit të përgjithshëm të Gardës së Republikës së Shqipërisë, z. Simon Zereçi, për nënshkrimin e marrëveshjes së bashkëpunimit me Korporatën e Investimeve Shqiptare, në kuadër të projektit të investimit “Qendra e Shërbimeve Publike Palasë”.
2. Drejtoria e Përgjithshme e Policisë së Shtetit dhe Garda e Republikës së Shqipërisë, në inventarin e së cilës ndodhen pronat që transferohen sipas marrëveshjes, të ndjekë realizimin e procedurave për vënien në dispozicion dhe dorëzimin e pronave, sipas përcaktimeve të marrëveshjes dhe legjislacionit në fuqi.
[bookmark: _GoBack]3. Drejtoria e Përgjithshme e Policisë së Shtetit dhe Garda e Republikës së Shqipërisë, në cilësinë e përfituesit kryesor nga projekti i investimit, të bashkëpunojnë me Korporatën e Investimeve Shqiptare dhe të ndjekin procedurat e tjera në zbatim të detyrimeve të parashikuara në marrëveshje, përfshirë përcaktimin e nevojave dhe specifikimeve teknike në lidhje me projektin.
4. Ngarkohen drejtori i përgjithshëm i Policisë së Shtetit, z. Skënder Hita, dhe drejtori i përgjithshëm i Gardës së Republikës së Shqipërisë, z. Simon Zereçi, për zbatimin e këtij urdhri.
5. Ngarkohet Sektori i Arkiv-Protokollit në Ministrinë e Punëve të Brendshme për marrjen e masave për njoftimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

